Comisia Europeană: ”Protestele pașnice s-au încheiat cu violențe. Violența nu poate fi niciodată o soluție în politică”

”În contextul procesului MCV, Comisia Europeană urmărește evenimentele din România cu îngrijorare și acordă o mare importanță independenței justiției și luptei împotriva corupției. Protestele pașnice s-au încheiat cu violențe. Violența nu poate fi niciodată o soluție în politică”, arată marți un purtător de cuvânt al executivului comunitar într-o declarație pentru presă.

Reamintim că protestele de vineri, 10 august, s-au încheiat cu intervenția în forță a jandarmilor, care au rănit sute de manifestanți.

Declarația Comisiei Europene:

Comisia urmărește îndeaproape evenimentele din România.

Oamenii au protestat împotriva modificărilor aduse de majoritatea parlamentară legilor justiției și a Codurilor penale, care anulează progresele făcute până acum în ceea ce privește reformarea sistemului judiciar și succesul luptei anticorupție.

În contextul Mecanismului de Cooperare și Verificare, Comisia urmărește evenimentele cu îngrijorare și acordă o mare importanță independenței justiției și luptei împotriva corupției.

Protestele pașnice s-au încheiat cu violențe. Violența nu poate fi niciodată o soluție în politică.

Foto: InquamPhotos / George Călin